CELEX: 22007D0131
Language: ro
Date: 2007-09-28 00:00:00
Title: Decizia nr. 131/2007 a Comitetului mixt al SEE din 28 septembrie 2007 de modificare a Protocolului 31 la Acordul SEE privind cooperarea în domenii specifice în afara celor patru libertăți

21.2.2008   
            
            
               RO
            
            
               Jurnalul Oficial al Uniunii Europene
            
            
               L 47/67
            
         
      DECIZIA NR. 131/2007 A COMITETULUI MIXT AL SEE
   
   din 28 septembrie 2007
   de modificare a Protocolului 31 la Acordul SEE privind cooperarea în domenii specifice în afara celor patru libertăţi
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolele 86 şi 98,
   întrucât:
   
               (1)
            
            
               Protocolul 31 la acord a fost modificat prin Decizia nr. 65/2007 a Comitetului mixt al SEE din 15 iunie 2007 (1).
            
         
               (2)
            
            
               Este oportun să se extindă cooperarea dintre părţile contractante la acord în vederea includerii Deciziei nr. 779/2007/CE a Parlamentului European şi a Consiliului din 20 iunie 2007 de instituire, pentru perioada 2007-2013, a unui program special de prevenire şi combatere a violenţei împotriva copiilor, a tinerilor şi a femeilor, precum şi de protecţie a victimelor şi a grupurilor expuse riscurilor (programul Daphné III), ca parte a Programului general „Drepturile fundamentale şi justiţia” (2).
            
         
               (3)
            
            
               Protocolul 31 la acord ar trebui, prin urmare, modificat pentru a face posibilă această extindere a cooperării începând cu 1 ianuarie 2007,
            
         DECIDE:
   Articolul 1
   Articolul 5 din Protocolul 31 la acord se modifică după cum urmează:
   
               1.
            
            
               Alineatul (5) se înlocuieşte cu următorul text:
               „(5)   Statele AELS participă la programele şi acţiunile Comunităţii menţionate la primele două liniuţe ale alineatului (8) începând cu 1 ianuarie 1996, la programul menţionat la a treia liniuţă începând cu 1 ianuarie 2000, la programul menţionat la a patra liniuţă începând cu 1 ianuarie 2001, la programele menţionate la a cincea şi a şasea liniuţă începând cu 1 ianuarie 2002, la programele menţionate la a şaptea şi a opta liniuţă începând cu 1 ianuarie 2004 şi la programele menţionate la a noua, a zecea şi la a unsprezecea liniuţă începând cu 1 ianuarie 2007.”
            
         
               2.
            
            
               La alineatul (8) se adaugă următoarea liniuţă:
               
                           „—
                        
                        
                           
                              32007 D 0779: Decizia nr. 779/2007/CE a Parlamentului European şi a Consiliului din 20 iunie 2007 de instituire, pentru perioada 2007-2013, a unui program special de prevenire şi combatere a violenţei împotriva copiilor, a tinerilor şi a femeilor, precum şi de protecţie a victimelor şi a grupurilor expuse riscurilor (programul Daphné III) ca parte a Programului general «Drepturile fundamentale şi justiţia» (JO L 173, 3.7.2007, p. 19).”
                        
                     
         Articolul 2
   Prezenta decizie intră în vigoare în ziua următoare datei efectuării ultimei notificări către Comitetul mixt al SEE în temeiul articolului 103 alineatul (1) din acord (3).
   Se aplică de la 1 ianuarie 2007.
   Articolul 3
   Prezenta decizie se publică în Secţiunea SEE şi în Suplimentul SEE ale Jurnalului Oficial al Uniunii Europene.
   
      Adoptată la Bruxelles, 28 septembrie 2007.
      
         
            Pentru Comitetul mixt al SEE
         
         
            Preşedintele
         
         Stefán Haukur JÓHANNESSON
         
      
   
   
      (1)  JO L 304, 22.11.2007, p. 47.
   
      (2)  JO L 173, 3.7.2007, p. 19.
   
      (3)  Au fost semnalate obligaţii constituţionale.